./data/phi0914/phi0014/phi0914.phi0014.perseus-lat2.xml
Titus Livius (Livy)
aduersus ea consul uictis       condiciones accipiendas esse, non ferendas respondit, neque ut uenerint ad       oppugnandos socios populi Romani suo arbitrio, ita abituros Uolscos esse             dedi imperatorem, arma poni iubet,       †fatentes uictos se esse et imperio parere†; aliter tam abeuntibus quam       manentibus se hostem infensum uictoriam potius ex Uolscis quam pacem infidam       Romam relaturum   Uolsci exiguam spem in armis       alia undique abscisa cum temptassent, praeter cetera aduersa loco quoque iniquo       ad pugnam congressi, iniquiore ad fugam, cum ab omni parte caederentur, ad       preces a certamine uersi, dedito imperatore traditisque armis sub iugum missi,       cum singulis uestimentis ignominiae cladisque pleni dimittuntur;  et cum haud procul urbe Tusculo consedissent, uetere       Tusculanorum odio inermes oppressi dederunt poenas, uix nuntiis caedis relictis             Romanus Ardeae turbatas seditione res       principibus eius motus securi percussis bonisque eorum in publicum Ardeatium       redactis composuit; demptamque iniuriam iudicii tanto beneficio populi Romani       Ardeates credebant; senatui superesse aliquid ad delendum publicae auaritiae       monumentum uidebatur   consul triumphans in urbem redit,       Cluilio duce Uolscorum ante currum ducto praelatisque spoliis quibus dearmatum       exercitum hostium sub iugum miserat   aequauit,       quod haud facile est, Quinctius consul togatus armati gloriam collegae, quia       concordiae pacisque domesticam curam iura infimis summisque moderando ita tenuit       ut eum et patres seuerum consulem et plebs satis comem crediderint   et aduersus tribunos auctoritate plura quam certamine       tenuit; quinque consulatus eodem tenore gesti uitaque omnis consulariter acta       uerendum paene ipsum magis quam honorem faciebant  eo tribunorum militarium       nulla mentio his consulibus fuit;